Melitaea deione

Melitaea deione Nymphalidae familiako tximeleta bat da. Europa hego-mendebaldean eta Afrika iparraldean aurkitzen da, Euskal Herrian ere bai.

 Taxonomia 
Peter Carl Friedrich Geyer alemaniar entomologoak deskribatu zuen 1832. urtean.

 Deskribapena 
Tximeleta handia da, 32-42 mm arteko hegal zabalera du. Hegalen gainaldea laranja da eta marroi koloreko sare itxurako patroia du. Hegalen azpialdeari begiratuz aurreko hegalak laranjak dira puntu beltzekin eta atzekoak zuriak bina banda laranjarekin eta sare patroi berarekin. 

 Bizi zikloa 
Helduak maiatza eta iraila artean ikusten dira eta urtean bi belaunaldi ateratzen dituzte.  Emeak hostoen azpialdetan jartzen ditu arrautzak. Beldarrak gregarioak dira eta Anthirrinum sempervirens, Anthirrinum hispanicum, Plantago, Chaenorrhinum, Linaria vulgaris eta Cymbalaria muralis espezietaz elikatzen dira. Beldarrak hibernatzen du. 

 Habitata 
Larreetan, bide ertzetan eta malda loretsuetan ikusten dira mendialdeko azpiko eremuetan, itsas mailatik 200 eta 1.600 metro arteko altueran.

 Iruditegia 

 Erreferentziak 

 Kanpo estekak 

Kategoria:Nymphalidae
Kategoria:Euskal Herriko lepidopteroak
Kategoria:Europako lepidopteroak